**SKELBIMAS**

**APIE AKCINĖS BENDROVĖS „ROKIŠKIO KOMUNALININKAS“ VALDYBOS NEPRIKLAUSOMŲ NARIŲ ATRANKĄ**

**Akcinės bendrovės „Rokiškio komunalininkas“** veiklos objektas yra šilumos tiekimas, komunalinių atliekų tvarkymas, kitų komunalinių paslaugų teikimas, nuotekų ir atliekų šalinimo, sanitarinių sąlygų užtikrinimo, vandens nuotekų ir kanalizacijos sistemų priežiūra, krovinių pervežimas, pastatų administravimas ir kita veikla.

Rokiškio rajono savivaldybės administracija skelbia 3 (trijų) nepriklausomų kandidatų atranką užimti akcinės bendrovės „Rokiškio komunalininkas“ (toliau - Bendrovė) **valdybos nepriklausomų narių** pareigas naujai valdybos 4 metų kadencijai. Iš jų: 1 (vienas) valdybos narys, turintis kompetenciją strateginio valdymo ir valdysenos srityje, 2 (du) valdybos nariai, turintys kompetenciją šilumos gamybos ir tiekimo srityje, ir (arba) atliekų tvarkymo srityje, ir (arba) pastatų administravimo srityje.

Bendrovės interneto svetainės adresas https: <http://www.rokom.lt/>

Informacija apie Bendrovės strategiją, lūkesčių raštą:

<http://www.rokom.lt/wp-content/uploads/2023/01/strategija.pdf>

<http://www.rokom.lt/wp-content/uploads/2023/01/Lukesciai.pdf>

Bendrovės kolegialus valdymo organas – valdyba susideda iš 6 narių, iš kurių 3 yra nepriklausomi valdybos nariai. Bendrovės valdyba sudaroma 4 (ketverių) metų laikotarpiui, kadencijos pradžia – ją išrinkus 2023 m. eiliniam visuotiniam akcininkų susirinkimui (toliau – VAS), kadencijos pabaiga – 2027 m. vyksiančio Bendrovės eilinio VAS dieną. Valdybos nariai renkami iki Bendrovės valdybos kadencijos pabaigos.

Atrankos procedūroje dalyvauja personalo atrankos agentūra UAB „Darbo turas“.

Atrankos būdas – pokalbis.

Atranka vykdoma vadovaujantis Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašu:

<https://e-seimas.lrs.lt/portal/legalAct/lt/TAD/f0173961199a11e5bfc0854048a4e288/asr>.

Atranką vykdys Rokiškio rajono savivaldybės administracijos direktoriaus įsakymu sudaryta atrankos komisija.

VšĮ Valdymo koordinavimo centro  nuoroda internete apie vykdomas atrankas:

<https://governance.lt/kolegialus-organai/#nariu-atrankos>

Bendrovės kolegialaus organo nario atlygio mokėjimo sąlygos nustatomos tarp Bendrovės ir kolegialaus organo nario sudaromoje Bendrovės kolegialaus organo nario veiklos sutartyje. Kolegialaus organo nepriklausomo nario atlygis– ne mažesnis kaip 1/4 Bendrovės vadovo vidutinio mėnesinio darbo užmokesčio ir ne didesnis kaip Bendrovės vadovo vidutinis mėnesinis darbo užmokestis (konkretų atlygį eurais nustatys Bendrovės VAS). Su valdybos nario veiklos sutarties projektu galima susipažinti:

<http://www.rokom.lt/wp-content/uploads/2023/01/2023-01-10-Nr.-AV-25.pdf>

**Kandidatai, pretenduojantys į Bendrovės nepriklausomo valdybos nario pareigas, turi atitikti šiuos bendruosius ir specialiuosius reikalavimus bei nepriklausomumo kriterijus:**

1. **Bendrieji reikalavimai:**

Kandidatas turi atitikti visus nurodytus bendruosius reikalavimus, įtvirtintus Valstybės ir savivaldybių turto valdymo, naudojimo ir disponavimo juo įstatymo 231 straipsnio 5 dalyje:

* 1. turi turėti aukštąjį universitetinį ar jam prilygintą išsilavinimą;
  2. turi būti nepriekaištingos reputacijos. Asmuo nelaikomas nepriekaištingos reputacijos, jeigu įstatymų nustatyta tvarka yra pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui, valdymo tvarkai padarymo ir turi neišnykusį ar nepanaikintą teistumą;
  3. turi būti nesusijęs su kitais fiziniais ir juridiniais asmenimis ryšiais, dėl kurių einant kolegialaus organo pareigas kiltų interesų konfliktas;
  4. jam neturi būti atimta ar apribota teisė eiti atitinkamas pareigas, į kurias pretenduojama, ar atlikti toms pareigoms priskirtas funkcijas;
  5. per pastaruosius 5 metus neturi būti atšauktas iš juridinio asmens vienasmenio ar kolegialaus organo dėl netinkamo pareigų atlikimo;
  6. negali būti ministerijoje, Vyriausybės įstaigoje ar įstaigoje prie ministerijos einantis pareigas karjeros valstybės tarnautojas, kuriam pavestos su valstybės politikos formavimu toje ūkio sektoriaus šakoje, kurioje veikia įmonė, į kurios kolegialų organą kandidatuoja, susijusios funkcijos;
  7. negali būti įstatymų nustatyta tvarka išrinktas ar paskirtas valstybės politiku ir politinio (asmeninio) pasitikėjimo valstybės tarnautoju.

**2. Specialieji reikalavimai:**

2.1. turėti kompetenciją bent vienoje iš šių̨ sričių:

**2.1.1. strateginio valdymo ir valdysenos srityje** - šią kompetenciją patvirtina ne mažesnė nei 3 metų vadovaujamo darbo (įmonės vadovo, įmonės vadovui tiesiogiai pavaldaus aukščiausio lygmens vadovo) patirtis.

*Privalumai*: patirtis valdant įmones, kurių veiklos spektras yra ypač platus (vykdomos skirtingo pobūdžio veiklos); patirtis veikiant kolegialiame priežiūros ar valdymo organe; žinios ir patirtis verslo strategijos formavimo ir jos įgyvendinimo užtikrinimo srityje; galimybė skirti pakankamai laiko įsigilinti į Bendrovės veiklos specifiką; valstybinės kalbos ir anglų kalbos įgūdžiai; lyderystės, komandinio darbo ir bendradarbiavimo su suinteresuotomis šalimis gebėjimai; korporatyvinės valdysenos principų išmanymas.

**2.1.2. šilumos gamybos ir tiekimo srityje, ir (arba) atliekų tvarkymo srityje, ir (arba) pastatų administravimo srityje** - šią kompetenciją patvirtina ne mažiau nei 3 metų vadovaujamo darbo šilumos gamybos ir tiekimo, ir (arba) atliekų tvarkymo srityje, ir (arba) pastatų administravimo srityse patirtis.

*Privalumai:* patirtis valdant įmones, kurių veiklos spektras yra ypač platus (vykdomos skirtingo pobūdžio veiklos); patirtis veikiant kolegialiame priežiūros ar valdymo organe; žinios ir patirtis strateginio planavimo, analizės, kontrolės ir priežiūros srityse; galimybė skirti pakankamai laiko įsigilinti į Bendrovės veiklos specifiką; valstybinės kalbos ir anglų kalbos įgūdžiai; lyderystės, komandinio darbo ir bendradarbiavimo su suinteresuotomis šalimis gebėjimai; korporatyvinės valdysenos principų išmanymas.

**3. Nepriklausomumo kriterijai:**

3.1. ne trumpiau kaip vienus metus neturi būti bendrovės, į kurios kolegialų organą pretenduoja, jos dukterinės arba patronuojančios bendrovės ir su jomis susijusio juridinio asmens, kurio dalyvės yra šiame punkte nurodytos bendrovės (toliau – susijęs juridinis asmuo), atranką inicijuojančio subjekto ar jam pavaldaus juridinio asmens valstybės tarnautojas ar darbuotojas;;

3.2. ne trumpiau kaip vienus metus neturi būti bendrovės, į kurios kolegialų organą pretenduoja, vadovu, kito kolegialaus organo nariu, darbuotoju ar akcininku, šios bendrovės dukterinės arba patronuojančios bendrovės ar susijusio juridinio asmens vadovu, kolegialaus organo nariu, darbuotoju ar akcininku;

3.3. neturi būti bendrovės, į kurios kolegialų organą pretenduoja, jos dukterinės arba patronuojančios bendrovės ar susijusio juridinio asmens akcininko, kuriam priklauso daugiau kaip 1/5 balsų visuotiniame akcininkų susirinkime suteikiančių akcijų, vadovo ar kolegialių organų narių artimas asmuo – sutuoktinis,sugyventinis, partneris, kai partnerystė įregistruota įstatymų nustatyta tvarka, taip pat jų tėvas (įtėvis), motina (įmotė), vaikas (įvaikis), brolis (įbrolis), sesuo (įseserė), senelis (-ė), vaikaitis (-ė) ir jų sutuoktiniai, sugyventiniai ar partneriai;

3.4. neturėti reikšmingų verslo ryšių su bendrove, į kurios kolegialų organą pretenduoja, jos dukterine arba patronuojančia bendrove ar su susijusiu juridiniu asmeniu nei tiesiogiai, nei kaip turinčio tokių ryšių juridinio asmens dalyvis, kolegialaus organo narys ar vadovas. Turinčiu reikšmingų verslo ryšių laikomas fizinis ar juridinis asmuo, kuris yra prekių tiekėjas arba paslaugų teikėjas (įskaitant finansines, teisines, patariamąsias ir konsultacines paslaugas) ir kurio pajamos, gautos iš bendrovės ar šiame punkte nurodytų juridinių asmenų per praėjusius finansinius metus, yra didesnės kaip 1 000 eurų, išskyrus atlygį už veiklą atliekant kolegialaus organo ar kolegialaus organo sudaryto komiteto nario pareigas;

3.5. paskutinius 2 metus neturi būti audito įmonės, kuri atlieka ar atliko tos bendrovės, į kurios kolegialų organą pretenduoja, jos dukterinės arba patronuojančios bendrovės ar susijusio juridinio asmens auditą, partneris, dalyvis, vadovas, kolegialaus organo narys arba darbuotojas;

3.6. neturi būti bendrovės, į kurios kolegialų organą pretenduoja, jos dukterinės arba patronuojančios bendrovės, kolegialaus organo narys ilgiau kaip 10 metų. Šis laikotarpis apskaičiuojamas prie būsimo kolegialaus organo nario pareigų ėjimo laikotarpio, kuriam kandidatas būtų skiriamas, pridedant praėjusius tos pačios įmonės kolegialaus organo nario pareigų ėjimo laikotarpius, tarp kurių yra ne ilgesnis kaip vienų metų laiko tarpas;

3.7. neturi būti iš viso daugiau kaip 3 kolegialių organų, sudarytų valstybės ir savivaldybės valdomose įmonėse, narys.

**Dokumentai, kuriuos privalo pateikti kandidatai:**

* pasirašyta kandidato paraiška dalyvauti atrankoje ir sąžiningumo deklaracija (Priedas Nr. 1);
* gyvenimo aprašymas (CV);
* kandidato motyvacinis laiškas atrankos komisijai;
* kandidato tapatybę patvirtinančio asmens dokumento kopija;
* pasirašytas sutikimas dėl asmens duomenų tvarkymo (Priedas Nr. 2);
* aukštąjį išsilavinimą patvirtinančių dokumentų kopijos.

Atrankos komisijos ir / ar atrankos agentūros UAB „Darbo turas“ atstovų prašymu gali būti prašoma pateikti papildomus dokumentus, patvirtinančius atitiktį nurodytiems bendriesiems ir specialiesiems reikalavimams bei nepriklausomumo kriterijams.

Kandidatai teikia dokumentus atrankos agentūrai UAB „Darbo turas“ iki **2023 m. vasario 9 d. imtinai.**

Kandidatai dokumentus atrankos agentūrai UAB „Darbo turas“ gali pateikti šiuo būdu: **Elektroniniu paštu** [dovile@darboturas.lt](mailto:dovile@darboturas.lt), pateikti dokumentus, patvirtintus saugiomis elektroninio pasirašymo priemonėmis su kvalifikuoto elektroninio parašo sertifikatais ar pateikti pasirašytas skenuotas dokumentų kopijas.

Kontaktiniai asmenys:

**UAB „Darbo turas“** kontaktinis asmuo: Dovilė Tumosė, Personalo atrankos vadybininkė, [dovile@darboturas.lt](mailto:dovile@darboturas.lt) , tel.: +370 652 59112.

**Atranką inicijuojančio asmens -Rokiškio rajono savivaldybės administracijos -** kontaktinis asmuo:Daiva Jasiūnienė, Teisės ir personalo skyriaus vyriausioji specialistė, [d.jasiuniene@rokiskis.lt](mailto:d.jasiuniene@rokiskis.lt), tel.: +370 620 64169.

**Kandidatai, sutikdami, kad dėl jų būtų priimtas sprendimas siūlyti už juos balsuoti Bendrovės visuotiniame akcininkų susirinkime, kartu sutinka, kad, prieš priimdamas šį sprendimą, atranką inicijuojantis subjektas turi teisę motyvuotu rašytiniu prašymu kreiptis į teisėsaugos, kontrolės ir kitas institucijas, įstaigas ar įmones dėl turimos informacijos apie tokius asmenis pateikimo. Kandidatai, pateikę dokumentus dalyvauti atrankoje, laikomi susipažinusiais su teisiniais įsipareigojimais, kylančiais tuo atveju, kai atrenkami ir paskiriami į pareigas, bei su jais sudaromos atitinkamos sutartys.**

PRIDEDAMA:

Priedas Nr. 1 Kandidato paraiška dalyvauti atrankoje ir sąžiningumo deklaracija.

Priedas Nr. 2 Kandidato sutikimas dėl asmens duomenų tvarkymo.

**Priedas Nr. 1**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kandidato vardas ir pavardė didžiosiomis raidėmis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono Nr., el. paštas)

\_\_\_\_\_\_\_\_\_\_\_\_\_\_\_\_\_\_\_

(gavėjas)

**KANDIDATO PARAIŠKA DALYVAUTI ATRANKOJE IR SĄŽININGUMO DEKLARACIJA**

20\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ d.

(data)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prašau leisti dalyvauti

(vardas ir pavardė)

atrankoje į \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įmonės pavadinimas, teisinė forma)

valdybą / stebėtojų tarybą (nereikalingus žodžiusišbraukti) šiose paskelbtose kompetencijų srityse:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Patvirtinu, kad esu susipažinęs (-usi) su Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės valdomos įmonės kolegialų priežiūros ar valdymo organą atrankos aprašo patvirtinimo“ (toliau – Aprašas), nuostatomis, atitinku visus kandidatams keliamus reikalavimus.

Patvirtinu, kad toliau pateikiama informacija yra teisinga. Nurodau visus juridinius asmenis, su kuriais aš esu ar per paskutinius vienerius metus buvau susijęs (-usi) kaip to juridinio asmens dalyvis (-ė), kolegialaus organo ar komiteto narys (-ė), vadovas (-ė) ar darbuotojas (-a).

|  |  |
| --- | --- |
| Juridinio asmens teisinė forma ir pavadinimas | Ryšio su juridiniu asmeniu pobūdis |
|  |  |
|  |  |
|  |  |
|  |  |

Pranešimus dėl atrankos atlikimo ir rezultatų prašau siųsti elektroniniu paštu

Mobilusis telefonas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidato parašas, vardas ir pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priedas Nr. 2**

**KANDIDATO SUTIKIMAS DĖL ASMENS DUOMENŲ TVARKYMO**

\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

1. Aš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sutinku, kad UAB „Darbo turas“ gautų ir

(vardas, pavardė)

tvarkytų iki AB „Rokiškio komunalininkas“ valdybos nario paskyrimo šiuos mano, kaip kandidato, pateiktus asmens duomenis:

1. vardas, pavardė;
2. pašto adresas;
3. el. pašto adresas;
4. telefono numeris;
5. gimimo data/ asmens kodas;
6. mano nuotrauka;
7. darbo patirtis;
8. išsilavinimas;
9. bendravimo įgūdžiai;
10. atsiliepimai / rekomendacijos apie mane;
11. kandidato prašyme dalyvauti atrankoje ir sąžiningumo deklaracijoje pateikiami duomenys;
12. kandidato nepriklausomumo deklaracijoje pateikiami duomenys.
13. Sutinku, kad mano asmens duomenys būtų naudojami AB „Rokiškio komunalininkas“ nepriklausomo valdybos nario atrankai, siekiant patikrinti ar aš, kaip kandidatas, atitinku taikomus bendruosius bei specialiuosius reikalavimus. Sutinku, kad mano asmens duomenys būtų perduodami Rokiškio rajono savivaldybės administracijai.
14. Taip pat sutinku, kad UAB „Darbo turas“ ir Rokiškio rajono savivaldybės administracija gali pasitelkti tam tikrus duomenų tvarkytojus, kuriems gali būti perduoti mano asmens duomenys. Tokie duomenų tvarkytojai yra: duomenų centrų paslaugas teikiančios įmonės, el. pašto ar kitų informacinių technologijų infrastruktūrų paslaugas teikiančios įmonės, personalo atrankos paslaugas teikiantys asmenys ar kiti paslaugų teikėjai, kurių paslaugos susijusios su mano asmens duomenų saugojimu.
15. Man yra žinomos mano, kaip duomenų subjekto, teisės, nustatytos Europos parlamento ir tarybos reglamente (ES) 2016/679 2016 m. balandžio 27 d. dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
16. Esu susipažinęs kaip UAB „Darbo turas“ ir Rokiškio rajono savivaldybės administracijoje yra tvarkomi mano asmens duomenys:
    1. <https://www.labourmarket.eu/lt/privatumo-politika>
    2. <https://www.e-tar.lt/portal/lt/legalAct/9fa3e810579a11e9975f9c35aedfe438/asr>

Kandidatas \_\_\_\_\_\_\_\_\_\_\_\_\_\_\_\_\_\_\_\_\_\_\_       \_\_\_\_\_\_\_\_\_\_\_\_ 20\_\_\_m. \_\_\_\_\_\_\_\_\_\_\_ \_\_\_\_\_ d.

(vardas ir pavardė)       (parašas) (data)